

**รายงานผลการประเมินความเสี่ยงการทุจริต และมาตรการ/กิจกรรม/แนวทาง ในการป้องกันความเสี่ยง ประจำปีงบประมาณ พ.ศ. ๒๕๖๓**

 **หน่วยงาน องค์การบริหารส่วนตำบลห้วยยางขาม**

 ตามที่ สำนักงานคณะกรรมการป้องกันและปราบปรามการทุจริตแห่งชาติ(สำนักงานป.ป.ช.) ได้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) ตั้งแต่ปีงบประมาณ พ.ศ.2557 เป็นต้นมา ต่อมาคณะรัฐมนตรีได้มีมติเมื่อวันที่ 23 มกราคม 2561 ให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ.2561-2564 โดยใช้แนวทางและเครื่องมือการประเมินตามที่สำนักงานป.ป.ช.กำหนด ซึ่งในการประเมินคุณธรรมและความโปร่งใสในการดำเนินงานของหน่วยงานภาครัฐในปีงบประมาณ พ.ศ.2562 กำหนดให้หน่วยงานต้องมีการประเมินความเสี่ยงทุจริต เช่นความเสี่ยงต่อการเกิดผลประโยชน์ทับซ้อนและดำเนินการเปิดเผยข้อมูลต่อสาธารณะต่อไป

องค์การบริหารส่วนตำบลห้วยยางขามจึงได้ดำเนินการการประเมินความเสี่ยงการดำเนินงานในภารกิจต่างๆ ของแต่ละสำนัก/กอง ที่อาจก่อให้เกิดการทุจริต การขัดกันระหว่างผลประโยชน์ส่วนตนกับผลประโยชน์ส่วนรวม หรือการรับสินบน ซึ่งมีรายละเอียดของการวิเคราะห์ผล ดังนี้

**คำอธิบาย**

ความเสี่ยงการทุจริต หมายถึง ความเสี่ยงของการดำเนินงานที่อาจก่อให้เกิดการทุจริต การขัดกันระหว่างผลประโยชน์ส่วนตนกับผลประโยชน์ส่วนรวม หรือการรับสินบน

\***ระดับความจำเป็นของการเฝ้าระวัง**

ระดับ ๔ หมายถึง เป็นขั้นตอนหลักของกระบวนการ และมีความเสี่ยงในการทุจริตสูงมาก

ระดับ ๓ หมายถึง เป็นขั้นตอนหลักของกระบวนการ และมีความเสี่ยงในการทุจริตสูง

ระดับ ๒ หมายถึง เป็นขั้นตอนหลักของกระบวนการ และมีความเสี่ยงในการทุจริตปานกลาง

ระดับ ๑ หมายถึง เป็นขั้นตอนรองของกระบวนการและมีความเสี่ยงในการทุจริตต่ำ

**\*\*ระดับความรุนแรงของผลกระทบ**

ระดับ ๓ หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับที่รุนแรงมาก

ระดับ ๓ หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับที่รุนแรง

ระดับ ๒ หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับปานกลาง

ระดับ ๑ หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับที่ไม่รุนแรง

-๒-

**ผลการประเมินความเสี่ยงการดำเนินงานที่อาจก่อให้เกิดการทุจริต หรือการขัดกันระหว่างผลประโยชน์ส่วนตนกับผลประโยชน์ส่วนรวม หรือการรับสินบน**

 **หน่วยงาน องค์การบริหารส่วนตำบลห้วยยางขาม**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **กระบวนงาน** | **ความเสี่ยงด้าน** | **เหตุการณ์ความเสี่ยง****การทุจริตที่อาจเกิดขึ้น** | **ระดับความ****จำเป็นของการ****เฝ้าระวัง** | **ระดับความ****รุนแรงของ****ผลกระทบ** | **มาตรการ/กิจกรรม/แนวทางป้องกันความเสี่ยง** | **ระยะเวลา****ดำเนินการ** | **ผู้รับผิดชอบ** |
| ๑. | การเบิกจ่ายเงินสว้สดิการเบี้ยยังชีพประเภทต่างๆ | ความเสี่ยงการทุจริตในด้านความโปร่งใสของการใช้จ่ายงบประมาณและการบริหารจัดการทรัพยากรภาครัฐ | อาจมีการโอนเงินเข้าบัญชีผู้มีสิทธิได้รับเบี้ยยังชีพฯ ที่ขาดคุณสมบัติ หรือมีการเบิกจ่ายเงินเกินจำนวนที่ได้รับตามสิทธิ | ๓ | ๓ | -ให้มีการยืนยันสิทธิและตรวจสอบคุณสมบัติและการมีชีวิตของสูงอายุ คนพิการ และผู้ป่วยเอดส์ทุกปีงบประมาณบทลงโทษทางวินัยหากพบกระทำผิด | ตลอดปีงบประมาณ ๒๕๖๓ | กองสวัสดิการกองคลัง |
| ๒. | การตรวจรับงานจ้างโครงการก่อสร้าง หรือการตรวจรับพัสดุที่จัดซื้อจัดจ้าง | ความเสี่ยงการทุจริตในด้านความโปร่งใสของการใช้อำนาจและตำแหน่งหน้าที่ | คณะกรรมการตรวจรับงานจ้างอาจมีการเรียกรับผลประโยชน์ตอบแทนจาก ผู้รับจ้างหรือผู้ขาย เพื่ออำนวยสะดวกในการตรวจรับงาน | ๓ | ๓ | -ให้เจ้าหน้าที่ผู้มีส่วนเกี่ยวข้องปฏิบัติตาม ระเบียบ กฎหมายที่เกี่ยวข้องอย่างเคร่งครัด และบทลงโทษทางวินัยหากพบกระทำผิด | ตลอดปีงบประมาณ ๒๕๖๓ | กองคลังกองช่าง |
| ๓. | การจัดเก็บรายได้ และการเก็บเงิน การรักษาเงิน | ความเสี่ยงการทุจริตในด้านความโปร่งใสของการใช้จ่ายงบประมาณและการบริหารจัดการทรัพยากรภาครัฐ | เจ้าหน้าที่ผู้รับผิดชอบไม่ได้นำเงินที่จัดเก็บได้เข้าฝากบัญชีธนาคารของ อบต./หรือนำส่งล่าช้า และจัดทำบัญชีสรุปการนำส่งรายวันการรายงานต่อผู้บังคับบัญชา | ๓ | ๓ | ให้เจ้าหน้าที่ผู้มีส่วนเกี่ยวข้องปฏิบัติตาม ระเบียบ กฎหมายที่เกี่ยวข้องอย่างเคร่งครัด -บทลงโทษทางวินัยหากพบกระทำผิด | ตลอดปีงบประมาณ ๒๕๖๓ | กองคลัง |

-๓-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **กระบวนงาน** | **ความเสี่ยงด้าน** | **เหตุการณ์ความเสี่ยง****การทุจริตที่อาจเกิดขึ้น** | **ระดับความ****จำเป็นของการ****เฝ้าระวัง** | **ระดับความ****รุนแรงของ****ผลกระทบ** | **มาตรการ/กิจกรรม/แนวทางป้องกันความเสี่ยง** | **ระยะเวลา****ดำเนินการ** | **ผู้รับผิดชอบ** |
| ๔. | การนำทรัพย์สินของราชการไปใช้ในเรื่องส่วนตัว หรือนำไปเป็นประโยชน์ส่วนตน | ความเสี่ยงการทุจริตในด้านความโปร่งใสของการใช้จ่ายงบประมาณและการบริหารจัดการทรัพยากรภาครัฐ | อาจมีการนำอุปกรณ์สำนักงานเช่น คอมพิวเตอร์ เครื่องปริ๊นเอกสาร เครื่องพ่นยา ไปใช้ในธุระส่วนตัว  | ๒ | ๒ | - มีการทำทะเบียนควบคุมพัสดุ และควบคุมการยืมใช้อย่างเคร่งครัด-บทลงโทษทางวินัยหากพบกระทำผิด | ตลอดปีงบประมาณ ๒๕๖๓ |  |
| ๕. | การช่วยเหลือผู้ประสบภัยด้านต่างๆ เช่น ภัยแล้งอุทกภัย วาตะภัย  | ความเสี่ยงการทุจริตที่เกี่ยวข้องกับการพิจารณาอนุมัติ อนุญาต | อาจมีการเบิกจ่ายงบประมาณเหรือแจกจ่ายสิ่งของเพื่อช่วยเหลือผู้ประสบภัยที่ขาดขาดคุณสมบัติ หรือไม่อยู่ในหลักเกณฑ์ ที่จะช่วยเหลือได้ | ๒ | ๒ | ออกตรวจสอบพื้นที่ที่ประสบเหตุภัยพิบัติ และตรวจสอบหลักฐานการเบิกจ่าย รวมทั้งยอดจำนวนจำนวนผู้เสียหายให้ถูกต้องครบถ้วน-ดำเนินการไปตามหลักเกณฑ์ ที่ระเบียบ กฎหมายกำหนดอย่างเคร่งครัด | ตลอดปีงบประมาณ ๒๕๖๓ |  |
| ๖. | การอนุมัติงบประมาณในการจัดทำโครงการ/แผนงานตามข้อบัญญัติ | ความเสี่ยงการทุจริตที่เกี่ยวข้องกับการพิจารณาอนุมัติ อนุญาต | อาจมีการจัดทำ หรือเลือกอนุมัติโครงการ/แผนงานที่เป็นการเอื้อประโยชน์แก่กลุ่ม หรือพวกพ้อง  | ๑ | ๑ | -บรรจุโครงการ/แผนงานเข้าในข้อบัญญัติงบประมาณเรียงตามลำดับความสำคัญในแผนพัฒนาฯ -ดำเนินการไปตามระเบียบ กฎหมายที่เกี่ยวข้องอย่างเคร่งครัด | ตลอดปีงบประมาณ ๒๕๖๓ |  |